  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Туннэ нуналлы Удмуртиын «Жильё и городская среда» йӧскалык ӵектослэн «Формирование комфортной городской среды» программаезъя 70 азбаръёсты но 77 мер интыосты умоятӥзы, со чакламезлэсь 88 процент луэ. Со сярысь элькун тӧролэн но кивалтэтлэн пресс-службазы ивортӥз. Та нуналъёсы уже кутэм тужгес бадӟымез объект – Воткаысь Богатырёвский (Нылпи) парк. Кык арскын со поръян но шутэсктон понна чебер интылы пӧрмиз. Кылем арын пыдын ветлон сюресъёс лэсьтӥзы, куакъёс мерттӥзы, пуконъёс но жагтыронниос пуктӥзы. Озьы ик физкультураез яратсьёслы тренажёръёс но пиналъёслы шудон интыос кылдӥзы. Таяз арын памп-трек – велоспиедэн ворттылыны нимысьтыз трасса – лэсьтӥзы. Отын ик скейтэн, роликъёсын, самоктъёсын ворттылӥсьёс быгатонлыкъёссэс эскерыны быгатозы. Тодэ вайытом, 2022-тӥ арын 76 азбаръёсты но 90 паркъёсты, скверъёсты, площадьёсты, пыдын поръян инытосты умоятыны ужпум пуктэмын. Ваньмыз со ужъёс «Жильё и городская среда» йӧскалык программая быдэстӥсько. Ватсалом, каръёс но ёросъёс 2023-тӥ арын умоятоно интыосты бырйизы ни, со пӧлын огъяросси куара сётонын вормисьёс. Оглом вуоно арын Удмуртиын 62 азбаръёсты но 89 мер интыосты умоятыны чакламын. Федерал коньдэтысь элькунлы 400 миллион манет котыр висъялозы. Тегъёс: Удмуртия умоятон йӧскалыкӵектосъёс Вотка  